el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el es en en el en el eo el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Ενόψει της διοργάνωσης του OPAP BASKETBALL TOURNAMENT, το οποίο θα διεξαχθεί από 09 -12 Σεπτεμβρίου 2021, στο οποίο συμμετέχουν οι ομάδες του ΟΛΥΜΠΙΑΚΟΥ ΠΕΙΡΑΙΩΣ, ΖΕΝΙΤ ΑΓ. ΠΕΤΡΟΥΠΟΛΗΣ, ΤΣΕΣΕΚΑ ΜΟΣΧΑΣ, και ΛΑΥΡΙΟ, η Αστυνομία Κύπρου καλεί όλους τους φιλάθλους που προτίθενται να μεταβούν στα στάδια για να παρακολουθήσουν τους αγώνες, όπως εφαρμόζουν τα όσα αναφέρονται στο διάταγμα του Υπουργείου Υγείας για το Covid-19, που αφορά τη διεξαγωγή αθλητικών εκδηλώσεων σε γήπεδα και αθλητικές εγκαταστάσεις εκτός από ποδοσφαιρικά γήπεδα.
Οι κυριότερες πρόνοιες του πρωτοκόλλου είναι οι ακόλουθες:
Όλοι οι θεατές κατά την είσοδο τους στο στάδιο θα πρέπει να προσκομίσουν πέραν από την κάρτα φιλάθλου, είτε πιστοποιητικό εμβολιασμού για την ασθένεια covid-19 τουλάχιστον με τη μια δόση και νοουμένου ότι έχει παρέλθει διάστημα τριών εβδομάδων από την ημερομηνία εμβολιασμού, είτε πιστοποιητικό ανάρρωσης από την ασθένεια covid-19 με ισχύ έξι μηνών από την ημερομηνία δειγματοληψίας της αρχικής τους θετικής διάγνωσης.
Πρόσωπα ηλικίας 12-15 ετών μπορούν να εισέλθουν αφού προσκομίσουν αρνητική εργαστηριακή εξέταση ή εξέταση ταχείας ανίχνευσης αντιγόνου, με την δειγματοληψία να έχει πραγματοποιηθεί εντός 72 ωρών, καθώς και πρόσωπα άνω των 16 ετών που δεν δύνανται να εμβολιαστούν λόγο ιατρικού προβλήματος τα οποία θα προσκομίσουν σχετική ιατρική βεβαίωση καθώς και αρνητική εργαστηριακή εξέταση ή εξέταση ταχείας ανίχνευσης αντιγόνου, με την δειγματοληψία να έχει πραγματοποιηθεί εντός 72 ωρών. Εξαιρούνται από τα πιο πάνω πρόσωπα ηλικίας κάτω των 12 ετών.
Τα εισιτήρια θα διατίθενται μόνο σε κατόχους κάρτας φιλάθλου ούτως ώστε να μπορεί να γίνει ιχνηλάτηση από τις Αρμόδιες Υπηρεσίες του κράτους σε περίπτωση εντοπισμού θετικού κρούσματος Covid-19.
Για την καλύτερη εξυπηρέτηση των θεατών θα λειτουργήσουν στο στάδιο εκδοτήρια κάρτας φιλάθλου για όσους πιθανόν να έχουν εξασφαλίσει εισιτήριο χωρίς αν είναι κάτοχοι κάρτας φιλάθλου.
Εισιτήρια στο γήπεδο θα πωλούνται μόνο με την προσκόμιση κάρτας φιλάθλου.
Τα ταμεία των σταδίων την ημέρα διεξαγωγής των αγώνων θα είναι ανοιχτά.
Άτομα ηλικία κάτω των 14 ετών που δεν χρειάζονται κάρτα φιλάθλου, θα πρέπει να καταγράφονται σε ειδικό ονομαστικό κατάλογο κατά την είσοδο τους στο γήπεδο.
Η ταξιθέτηση των θεατών θα εφαρμόζεται και καλούνται οι θεατές να ακολουθούν πιστά τις οδηγίες των επιτηρητών και των αρχών ασφαλείας του σταδίου.
Κατά την άφιξη και αποχώρηση των φιλάθλων, πρέπει να αποφεύγεται ο συνωστισμός.
Ο κάθε θεατής προτρέπετε να χρησιμοποιεί μάσκα στις μετακινήσεις του, αλλά δεν θα υποχρεούται να φοράει αυτή ενώ θα είναι καθήμενος.
Στις εισόδους έξω από τις τουαλέτες και στις καντίνες εάν και εφόσον θα χρησιμοποιηθούν, θα πρέπει να τηρείται αυστηρά η απαιτούμενη αποστασιοποίηση των δύο μέτρων.
Η είσοδος στους οπαδούς θα επιτρέπεται μόνο στην κερκίδα για την οποία κατέχουν εισιτήριο.
Λόγω και της καθυστέρησης που πιθανό να παρατηρείται για τον έλεγχο των στοιχείων κατά την είσοδο, καλούνται οι θεατές να προσέρχονται έγκαιρα στο στάδιο ώστε να μπορέσουν να παρακολουθήσουν απρόσκοπτα τους αγώνες.
Καλούνται οι φίλαθλοι να επιδεικνύουν πνεύμα συνεργασίας για να αποφευχθούν αχρείαστες εντάσεις και ταλαιπωρία.
Τονίζεται σε όλους ότι, απαγορεύεται αυστηρώς η μεταφορά στα γήπεδα φωτοβολίδων, κροτίδων και άλλων επικίνδυνων αντικειμένων, καθώς επίσης πανό πολιτικού, υβριστικού/σωβινιστικού ή αισχρού περιεχομένου.
Οποιοσδήποτε επιθυμεί να επικοινωνήσει με την Αστυνομία Κύπρου μπορεί να τηλεφωνεί στον αριθμό 112.
Επισημαίνεται ότι η Αστυνομία θα βρίσκεται στους αθλητικούς χώρους για την προστασία των φιλάθλων και την παροχή τροχαίων διευκολύνσεων στο κοινό, τόσο κατά την προσέλευση, όσο και κατά την αποχώρησή τους.